Zámer národného projektu 

Názov národného projektu:

Podpora opatrení  na zvýšenie kolektívnej imunity obyvateľstva pred šírením koronavírusovej pandemickej infekcie a zabezpečenie materiálno-technického vybavenia v zdravotníckom systéme“ (ďalej ako „NP-III.)

1.	Zdôvodnite čo najpodrobnejšie, prečo nemôže byť projekt realizovaný prostredníctvom výzvy na predkladanie žiadostí o NFP? 
(napr. porovnanie s realizáciou prostredníctvom dopytovo orientovaného projektu vzhľadom na efektívnejší spôsob napĺňania cieľov OP, efektívnejšie a hospodárnejšie využitie finančných prostriedkov)

V dôsledku celosvetovej pandémie vyvolanej vírusom SARS-CoV-2 (ďalej ako „koronavírus“) spôsobujúcej ochorenie COVID-19, boli zasiahnuté všetky sektory hospodárstva v celej Európskej únii a na celom svete. Výrazným spôsobom boli postihnuté najmä zdravotnícke systémy a zvýraznila sa potreba posilnenia  materiálno-technického vybavenia zdravotníckych systémov špeciálnymi prístrojmi potrebnými na diagnostiku, liečbu a doliečovanie pacientov s ochorením COVID-19 a potreba realizácie účinných preventívnych opatrení proti šíreniu koronavírusu. Celosvetovo je v odborných kruhoch považované za  najefektívnejšie preventívne opatrenie, ktorým je možné dostať pandémiu ochorenia COVID-19 pod kontrolu, očkovanie obyvateľstva v čo najvyššej percentuálnej miere a tým vytvorenie tzv. kolektívnej imunity. Pre zabezpečenie kolektívnej imunity je potrebné, aby bolo zaočkovaných viac ako 60%  populácie Slovenska (tzv. kolektívna ochrana), čo predstavuje cca 3 mil. obyvateľov. Jednou z priorít štátu v oblasti zdravotníctva je ochrana verejného zdravia obyvateľov  poskytnutím osobnej ochrany a vybudovaním kolektívnej ochrany obyvateľstva. Za týmto účelom Ministerstvo zdravotníctva Slovenskej republiky (ďalej ako „MZ SR“) pripravilo vakcinačnú stratégiu a zapojilo sa spolu s ostatnými členskými  štátmi Európskej únie do spoločného postupu nákupu pandemických očkovacích látok. MZ SR, v súlade s uznesením vlády SR č. 257/2020  dostalo poverenie pri zastupovaní  SR v uzatváraní medzinárodných zmlúv pre obstaranie a nákup očkovacích látok proti ochoreniu COVID-19. Centrálny nákup MZ SR väčšieho množstva zdravotníckych prístrojov a materiálu sa ukázal v predchádzajúcom období z pohľadu využitia verejných finančných zdrojov ako veľmi účinný  a hospodárny implementačný nástroj. Z uvedených dôvodov je  nevyhnutné realizovať túto podporu na posilnenie a revitalizáciu zdravotníckeho systému formou národného projektu, nakoľko realizácia menšími projektmi formou dopytovo orientovaného projektu by bola vzhľadom na špecifikosť a aktivít, finančnú alokáciu a  výlučné postavenie ministerstva zdravotníctva pri nákupe pandemických vakcín udelené vládou SR nerealizovateľná.   

2.	Príslušnosť národného projektu k relevantnej časti operačného programu
Prioritná os	2 – Ľahší prístup k efektívnym a kvalitnejším verejným službám	
Investičná priorita 	2.1 – Investície do zdravotníckej a sociálnej infraštruktúry, ktoré prispievajú k celoštátnemu, regionálnemu a miestnemu rozvoju, znižujú nerovnosť z hľadiska zdravotného postavenia, podporujú sociálne začleňovanie prostredníctvom lepšieho prístupu k sociálnym, kultúrnym a rekreačným službám a prechod z inštitucionálnych služieb na komunitné	
Špecifický cieľ	2.1.4 – Posilnenie kapacít v zdravotníckom systéme a ochrana verejného zdravia ako reakcia na pandémiu COVID-19	
Miesto realizácie projektu (na úrovni kraja)	celé územie SR vrátane Bratislavského kraja	
Identifikácia hlavných cieľových skupín (ak relevantné)	obyvateľstvo SR 	

3.	Prijímateľ národného projektu
Dôvod určenia prijímateľa národného projektu 	Prijímateľom národného projektu (ďalej „NP“) bude MZ SR ako ústredný orgán štátnej správy pre zdravotnú starostlivosť, ochranu zdravia, verejné zdravotné poistenie, ďalšie vzdelávanie zdravotníckych pracovníkov a ďalšie relevantné oblasti súvisiace s problematikou zdravotníctva a verejného zdravia. MZ SR riadi celoštátne programy zamerané na ochranu, zachovanie a podporu verejného zdravia. Určenie prijímateľa priamo vyplýva zo zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov.	
Má prijímateľ osobitné, jedinečné kompetencie na implementáciu aktivít národného projektu priamo 
zo zákona, osobitných právnych predpisov, resp. je uvedený priamo 
v príslušnom operačnom programe? 	MZ SR je v zmysle kompetencie určenej v § 45 ods. 1 písm. e) zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, riadi činnosť v zdravotníctve.  Ďalej je MZ SR v súlade s § 3 ods. 3 zákona č. 278/1993 Z. z. o správe majetku správcom majetku štátu – pandemickej vakcíny, ktorú  SR v zastúpení MZ SR obstarala  pre poskytovateľov ZS v súlade s § 2 ods. 3 zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov (ďalej len „zákon o liekoch“).  Zároveň je oprávnený prijímateľ uvedený v operačnom programe Integrovaný regionálny operačný program (ďalej „IROP“).

MZ SR má v rámci organizačnej štruktúry  vytvorený odbor, ktorý plní úlohy súvisiace s technickou realizáciou národných projektov alebo iných projektov spolufinancovaných zo zdrojov Európskej únie alebo iných zdrojov.  	
Obchodné meno/názov (aj názov sekcie ak relevantné)	Ministerstvo zdravotníctva  Slovenskej republiky	
Sídlo	Limbová 2, 837 52  Bratislava 	
IČO	00165565	

4.	 Partner, ktorý sa bude zúčastňovať realizácie národného projektu (ak relevantné)
Zdôvodnenie potreby partnera národného projektu (ak relevantné)	Partnerom bude Ministerstvo obrany SR (ďalej len „MO SR“) ako ústredný orgán štátnej správy SR na úseku obrany SR. Jednou z jeho hlavných úloh je aj koordinácia činností orgánov štátnej správy, orgánov územnej samosprávy a iných právnických osôb pri príprave na obranu SR. 
Boj s pandémiou a teda aj obrana obyvateľstva SR pred nákazou vírusom SARS-COV-2 si vyžiadala okrem zabezpečenia zdravotníckeho personálu aj zdravotnícke vybavenie a zabezpečenie dostatočného množstva príslušníkov ozbrojených síl pre zabezpečenie logistiky a podpory, definované v zákone č. 227/2002 Z. z.  o bezpečnosti štátu v čase vojny, vojnového stavu, výnimočného stavu a núdzového stavu s účinnosťou od 20. 12. 2020, ktorým MO SR disponuje.
So zapojením ozbrojených síl do vykonávania celospoločenských resp. regionálnych a lokálnych protikovidových opatrení boli spojené zvýšené náklady na ochranu a prevenciu v radoch príslušníkov ozbrojených síl.	
Kritériá pre výber partnera 	Národný projekt by sa mal realizovať za účelom vykrytia výdavkov, ktoré vznikli v súvislosti s pandémiou SARS-COV-2 a ochorením COVID-19. V tejto súvislosti sa realizovalo celoplošné testovanie obyvateľstva SR a do jeho realizácie bolo zapojené Ministerstvo obrany SR spolu s jeho zložkami a v spolupráci s MZ SR, čím mu legitímne vznikli zvýšené náklady, ktoré sú priamo spojené s bojom proti ochoreniu COVID-19. MO SR je jedinou organizáciou, ktorá bola schopná v extrémne krátkom čase kapacitne zorganizovať túto náročnú celoštátnu operáciu. Zároveň je MO SR, v prípade núdzovej situácie poverené zriadením poľnej nemocnice na zabezpečenie rýchlej reakcie na enormný nárast pacientov s ochorením COVID-19,  taktiež v prípade potreby využíva kapacity svojich laboratórií  na testovanie metódou PCR v prospech obyvateľov SR.	
Má partner monopolné postavenie 
na implementáciu týchto aktivít? (áno/nie) Ak áno, na akom základe?	Nie. MO SR je ústredný orgán štátnej správy , ktorý je zároveň definovaný zákonom č. 227/2002 Z. z.  o bezpečnosti štátu v čase vojny, vojnového stavu, výnimočného stavu a núdzového stavu ako subjekt. Na zabezpečenie celoplošného testovania bolo poverené uznesením vlády SR č. 665/2020 z 18. 10. 2020. Uznesením vlády SR č. 727/2020 z 19. 11. 2020 bolo MO SR poverené aj prípravou ďalšieho celoplošného pretestovania obyvateľstva SR.	
Obchodné meno/názov	Ministerstvo obrany SR	
Sídlo	Kutuzovova 8
832 47  Bratislava	
IČO	30845572	

V prípade viacerých partnerov, doplňte údaje za každého partnera.

5.	 Predpokladaný časový rámec 
Dátumy v tabuľke nižšie nie sú záväzné, ale predstavujú vhodný a žiadúci časový rámec pre zabezpečenie procesov, vedúcich k realizácii národného projektu. 
Dátum vyhlásenia vyzvania vo formáte Mesiac/Rok	06/2023	
Uveďte plánovaný štvrťrok podpísania zmluvy o NFP s prijímateľom 	3. štvrťrok 2023	
Uveďte plánovaný štvrťrok  spustenia realizácie projektu 	1. štvrťrok 2020
	
Predpokladaná doba realizácie projektu v mesiacoch 	36 mesiacov	

6.	Finančný rámec
Alokácia na vyzvanie (zdroj EÚ a ŠR)	32 885 000 eur	
Celkové oprávnené výdavky projektu	32 885 000 eur	
Vlastné zdroje prijímateľa	bez spolufinancovania prijímateľa	

7.	Východiskový stav
a.	Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP: 
•	Integrovaný regionálny operačný program 2014 – 2020 v aktuálnom znení; 
•	oznámenie komisie Európskemu parlamentu, Európskej rade, Európskej centrálnej banke, Európskej investičnej banke a euroskupine: Koordinovaná hospodárska reakcia na vypuknutie nákazy COVID-19;
•	zákon č. 292/214 o príspevku z EŠIF a o zmene a doplnení niektorých zákonov; 
•	nariadenie Európskeho parlamentu a rady, ktorým sa mení nariadenie (EÚ) č. 1303/2013, 
•	nariadenie (EÚ) č. 1301/2013 a nariadenie (EÚ) č. 508/2014, pokiaľ ide o osobitné opatrenia na mobilizáciu investícií v systémoch zdravotnej starostlivosti členských štátov a v iných odvetviach ich hospodárstiev v reakcii na epidémiu COVID-19. [Investičná iniciatíva v reakcii na koronavírus]; 
•	nariadenie Európskeho parlamentu a rady (EÚ) 2020/558 z 23. apríla 2020, ktorým sa menia nariadenia (EÚ) č. 1301/2013 a (EÚ) č. 1303/2013, pokiaľ ide o špecifické opatrenia na zabezpečenie mimoriadnej flexibility pri využívaní európskych štrukturálnych a investičných fondov v reakcii na výskyt ochorenia COVID-19;
•	oznámenie komisie Európskemu parlamentu a rade: Pripravenosť na stratégie očkovania proti COVID-19 a zavádzanie vakcín;
•	Národná stratégia manažmentu bezpečnostných rizík Slovenskej republiky;
•	uznesenie vlády SR č. 665/2020 k návrhu na prípravu a vykonanie celoštátneho testovania obyvateľstva na území Slovenskej republiky na prítomnosť ochorenia COVID-19 v čase núdzového stavu;
•	uznesenie vlády SR č. 257/2020 zo dňa 28.04.2020, ktorým bol schválený materiál “Návrh opatrení financovaných z operačných programov európskych štrukturálnych a investičných fondov na boj s pandémiou COVID-19 a odstraňovanie a zmiernenie jej dôsledkov“;
•	uznesenie vlády SR č. 727/2020 k návrhu na doplnenie uznesenia vlády Slovenskej republiky č. 665/2020 o prípravu a vykonanie ďalšieho testovania obyvateľstva na území Slovenskej republiky na prítomnosť ochorenia COVID-19 v čase núdzového stavu;
•	zákon č. 576/2004 Z. z. o poskytovaní zdravotnej starostlivosti;
•	zákona č. 578/2004 o poskytovateľoch zdravotnej starostlivosti;
•	zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov;
•	zákon 179/2002 Z.  z. o hospodárskej mobilizácii;
•	zákon č. 227/2002 Z. z.  o bezpečnosti štátu v čase vojny, vojnového stavu, výnimočného stavu a núdzového stavu; 
•	Pandemický plán pre prípad pandémie v Slovenskej republike z 11. 08. 2020;
•	usmernenie hlavného hygienika Slovenskej republiky v súvislosti s ochorením COVID-19 spôsobeným koronavírusom SARS-CoV-2; 
•	štandardné postupy pre zdravotníkov ku COVID-19  
https://health.gov.sk/?covid-19-standardne-postupy;
•	nariadenie Európskeho  parlamentu a Rady (ES) č. 726/2004 z 31. marca 2004, ktorým sa stanovujú postupy spoločenstva pri povoľovaní liekov na humánne použitie a na veterinárne použitie a pri vykonávaní dozoru nad týmito liekmi a ktorým sa zriaďuje Európska agentúra pre liek;
•	oznámenie Komisie COM(2020) 680 z 15. októbra 2020: Pripravenosť na stratégie očkovania proti COVID-19 a zavádzanie vakcín;
•	Národná stratégia očkovania proti ochoreniu COVID-19 v podmienkach Slovenskej republiky.

b.	Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):
•	aktuálna epidemiologická situácia na Slovensku a v Európe https://www.uvzsr.sk/docs/info/covid19/Epidemiologicka_situacia_210428.pdf;
•	koronavírus na Slovensku v číslach (denné štatistiky); 
https://korona.gov.sk/koronavirus-na-slovensku-v-cislach/;
•	štatistické údaje koronavírusu vo svete (denné štatistiky)
https://www.worldometers.info/coronavirus/
https://www.who.int/emergencies/diseases/novel-coronavirus-2019/situation-reports;
•	https://www.slovenskoproticovidu.sk.

c. Uveďte, na ktoré z ukončených a prebiehajúcich národných projektov zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak relevantné):

Národný projekt „Posilnenie kapacít zdravotníckeho systému v SR a ochrana verejného zdravia v súvislosti s pandémiou spôsobenou vírusom SARS-COV-2 a ochorením COVID-19“ – I. (ďalej ako „NP–I.“) bol zameraný na podporu zdravotníckeho systému, financovanie opatrení v oblasti prevencie, diagnostiky, liečby a doliečovanie pacientov s diagnózou COVID-19 s dôrazom na materiálno-technické vybavenie zdravotníckych a laboratórnych zariadení, poskytovanie ochranného vybavenia, zdravotníckych pomôcok, prispôsobenie pracovného prostredia a zabezpečenie prístupu k zdravotnej starostlivosti. 
Počas prvej vlny pandémie sa osvedčil centrálny nákup vybraného typu zariadení a prístrojov, ktoré sa distribuujú do lokalít a zariadení ústavnej zdravotnej starostlivosti s vysokou prevalenciou, obsadenosťou lôžkového fondu a nedostatku zdravotníckeho vybavenia. Z hľadiska hospodárnosti je centrálny nákup väčšieho množstva jedného druhu tovaru efektívnejší nástroj pri dosahovaní hospodárnosti verejných výdavkov.
Zakúpenie dýchacích prístrojov v rámci NP-I sa ukázalo počas druhej vlny pandémie veľmi dôležité a prínosné pre liečbu pacientov s ťažkým priebehom ochorenia.

Národný projekt „Zvýšenie prevencie a preventívnych opatrení na ochranu zdravotníckych pracovníkov a obyvateľstva SR pred šírením koronavírusovej pandémie a ochorením – COVID-19- II“ (ďalej ako „NP–II.“) podporil boj proti ochoreniu COVID-19 zvládnutím náporu spojeného s vrcholom nákazy koronavírusom, nakoľko ide o vírus s vysokou mierou prenosu, infekčnosti, komplikácií a smrtnosti. Dostatočnými preventívnymi opatreniami a technickým vybavením sa zvýšila celková odolnosť zdravotníckeho systému. Partnerom uvedeného projektu bolo Ministerstvo obrany SR, ktoré v rámci projektu obstarávalo laboratórne prístroje, zdravotnícke prístroje, výcvikové pomôcky a iné vybavenie.
Hlavné ciele projektu:
-	zabezpečiť adekvátne poskytovanie zdravotnej starostlivosti pacientom s diagnózou COVID-19 alebo pacientom s príznakmi tohto ochorenia,
-	vytvoriť bariéry medzi personálom a prameňom nákazy s cieľom minimalizovať expozíciu a predísť prenosu a ďalšiemu šíreniu nákazy,
-	zamedziť šíreniu infekcie medzi personálom (zdravotníckymi pracovníkmi) a pacientmi,
-	zabezpečiť primerané technické prístrojové a materiálno-technické zdravotnícke vybavenie v nadväznosti na vývoj epidémie v danom regióne, oblasti, v konkrétnych zdravotníckych zariadeniach, 
-	zabezpečiť zvýšenú ochranu obyvateľstva a zdravotníckych pracovníkov pred šírením koronavírusovej pandémie,
-	zvýšiť kolektívnu imunitu obyvateľstva, ktorá prispeje k posilneniu zdravotníckeho systému a adekvátnemu poskytovaniu zdravotnej starostlivosti pacientom s diagnózou COVID-19 alebo pacientom s príznakmi tohto ochorenia,
Stav čerpania národného projektu I a národného projektu č. II: Čerpanie k 26.4.2023:
-	COVID-I. 10 375 221,42 (96,11%)
-	COVID-II. 28 585 830,26 (88,44%)
Zámer NP-III.   nadväzuje na ciele NP-I. a II. a finančné prostriedky budú použité na nákup vakcinačných látok, čím sa prispieva k zvýšeniu a udržaniu kolektívnej imunity a odolnosti obyvateľstva, minimalizácii  nakazenia zdravotníckeho personálu, a tým aj k posilneniu zdravotníckeho systému ako celku pri poskytovaní zdravotnej starostlivosti v nadchádzajúcom období. Časť finančných prostriedkov bude použitá na nákup  transportných pľúcnych ventilátorov pre zabezpečenie ambulancií organizácií záchrannej zdravotnej služby a zdravotníckeho vybavenia partnera projektu. 
Výdavky zaradené do NP-III. neboli podporené v rámci predchádzajúcich vyzvaní a výziev zameraných na boj proti pandémii COVID-19.

d. Popíšte problémové a prioritné oblasti, ktoré rieši zámer národného projektu. (Zoznam známych problémov, ktoré vyplývajú zo súčasného stavu a je potrebné ich riešiť): 
Vypuknutie nákazy koronavírusom predstavovalo silný tlak na celý zdravotnícky systém, ktorý nebol na túto epidémiu pripravený a dostatočne materiálno-technicky vybavený. V prvom rade sa všetka podpora zamerala na posilnenie kapacít nemocníc, zriadenie testovacích miest a laboratórií. Po druhej vlne, ktorá mala oveľa silnejší priebeh ako prvá vlna, čo sa týka počtu nakazených pacientov, ako aj v počte úmrtí spôsobených ochorením COVID-19, sa ukázala potreba dostatočného materiálno-technického vybavenia laboratórií a nemocníc ako kľúčová pri zvládaní diagnostiky a liečby pacientov s ochorením COVID-19.  Ako jedno z najdôležitejších  a najúčinnejších preventívnych opatrení na elimináciu pandémie  je odborníkmi považované očkovanie obyvateľstva v čo najvyššej možnej miere, uvádzaná je hranica viac ako 60% obyvateľstva zaočkovaných. 

Národný projekt bude prioritne riešiť:
-	podporu preventívnych opatrení cielených na zvýšenie kolektívnej imunity obyvateľstva SR prostredníctvom nákupu dostatočného množstva pandemických vakcín proti ochoreniu COVID-19.
Vakcinácia zohráva dôležitú úlohu pri záchrane životov, má významný vplyv na ochranu zdravotných systémov a v neposlednom rade bude mať výrazný podiel na obnove národného hospodárstva. Na základe medicínskych výskumov publikovaných v súčasnej dobe je pre zabezpečenie dostatočnej kolektívnej imunity obyvateľstva proti ochoreniu COVID-19 považovaný podiel zaočkovaných viac ako 60 % populácie. Predmetom nákupu budú pandemické vakcíny, ktoré získali povolenie na uvedenie na trh podľa nariadenia (ES) č. 726/2004 a boli obstarané Európskou Komisiou. Okrem medicínskeho významu prispeje nákup vakcín v rámci národného projektu taktiež k zníženiu dopadov koronakrízy na verejné financie v súlade so stratégiou a finančnými pravidlami  Európskej komisie, 

-	podporu smerovanú do materiálno-technického a prístrojového vybavenia – zakúpenie transportných pľúcnych ventilátorov pre zabezpečenie ambulancií Záchrannej zdravotnej služby a zdravotníckeho materiálu. 

e. Popíšte administratívnu, finančnú a prevádzkovú kapacitu žiadateľa a partnera (v prípade, že v projekte je zapojený aj partner)
Prijímateľ národného projektu:  MZ SR:
MZ SR je ústredným orgánom štátnej správy Slovenskej republiky pre oblasť zdravotníctva. Implementáciu národných projektov v rámci MZ SR zabezpečuje odbor implementácie národných projektov a národných politík sekcie európskych programov a projektov, ktorý disponuje potrebnými administratívnymi kapacitami  pre realizáciu takéhoto projektu. 

Skúsenosti žiadateľa s realizáciou projektov:
 
Odbor implementácie národných projektov a národných politík implementuje/oval v aktuálnom programovom období 2014-2020 nasledujúce projekty:
 
Projekty financované z IROP:
Názov projektu:  „Posilnenie kapacít zdravotníckeho systému v SR  a ochrana verejného zdravia v súvislosti s pandémiou spôsobenou vírusom SARS-COV-2 a ochorením COVID-19“- I.
kód ITMS2014+ :  302021AWR2
COV: 10 795 552,14 eur
 
Názov projektu:  „Zvýšenie prevencie a preventívnych opatrení na ochranu zdravotníckych pracovníkov a obyvateľstva SR pred šírením koronavírusovej pandémie a ochorením – COVID-19“- II.
kód ITMS2014+ :  302021BKD7 
COV:  32 322 324,57 eur
Partnerom projektu bolo aj Ministerstvo obrany SR, ktoré sa bude opätovne zúčastňovať realizácie národného projektu „NP-III.“ ako partner.                        
 
Projekty financované z OPKŽP:
Názov projektu:  „Ministerstvom zdravotníctva SR riadený manažment mimoriadnych udalostí súvisiacich s COVID-19“
kód ITMS2014+ :  310031AMR7
COV:  2 489 807,90 eur            
 
Názov projektu:  „Manažment mimoriadnych udalostí počas pandémie spôsobenej vírusom SARS-COV-2  so zameraním na zmiernenie šírenia ochorenia COVID-19 a zníženie negatívnych dopadov na zdravie obyvateľstva a zdravotnícky systém SR“
kód ITMS2014+ :  310031BKG2
COV:  36 246 757,42eur          
 
Projekty financované z OPĽZ:
Názov projektu:  „Tvorba nových a inovovaných štandardných klinických postupov a ich zavedenie do medicínskej praxe“
kód ITMS2014+ :  312041J193
COV:  5 536 294,37 eur              
 
Názov projektu:  „Tvorba nových a inovovaných postupov pre výkon prevencie a ich zavedenie do medicínskej praxe“
kód ITMS2014+ :  312041R239
COV:   2 332 350,74 eur           
 
Názov projektu:  „Posilnenie dlhodobej zdravotnej starostlivosti“
kód ITMS2014+ :  312081CBS8
COV:   40 137 691,79 eur
 
Projekty financované z OPII:
MZ SR – partner projektu
Názov projektu: „ Vytvorenie digitálnej biobanky na podporu systémovej verejnej výskumnej infraštruktúry“
kód ITMS2014+ :  313011AFG4
COV:  12 199 719,19 eur 

MZ SR – partner projektu
Názov projektu: „Systémová verejná výskumná infraštruktúra  – biobanka pre nádorové a zriedkavé ochorenia“
kód ITMS2014+ :  313011AFG5
COV:  18 734 882,45 eur 

Viac informácií o realizovaných projektoch je k nahliadnutiu na stránke: https://www.health.gov.sk/?projekty-a-vyzvy
Partner - Ministerstvo obrany SR 
MO SR má skúsenosti v implementácii projektov z programového obdobia 2014-2020 (viď. príklady projektov nižšie). Ako partner projektu bude počas implementácie projektu jednotlivé činnosti zabezpečovať internými kapacitami - odbornú tak aj administratívnu oblasť. 

Príklady realizovaných  projektov MO SR:
1.	Špičkové vzdelávanie pre zamestnancov analytických útvarov – partner národného projektu, operačný program Efektívna verejná správa (OP EVS), RO – MV SR
2.	Budovanie a rozvoj kapacít analytických útvarov – partner národného projektu, operačný program Efektívna verejná správa (OP EVS), RO – MV SR
3.	Národný projekt Budovanie a rozvoj kapacít analytických útvarov na vybraných ústredných orgánoch štátnej správy– partner národného projektu, operačný program Efektívna verejná správa (OP EVS), RO – MV SR  https://www.mod.gov.sk/projekty-op-evs/
Ako partner MO SR participovalo na implementácii projektu  „Zvýšenie prevencie a preventívnych opatrení na ochranu zdravotníckych pracovníkov a obyvateľstva SR pred šírením koronavírusovej pandémie a ochorením – COVID-19“- II.

8.	Vysvetlite hlavné ciele NP (stručne):
(očakávaný prínos k plneniu strategických dokumentov, k socioekonomickému rozvoju oblasti pokrytej OP, k dosiahnutiu cieľov a výsledkov príslušnej prioritnej osi/špecifického cieľa)

Hlavným cieľom projektu je podpora preventívnych opatrení nákupom dostatočného počtu očkovacích látok proti ochoreniu COVID-19, potlačenie šírenia ochorenia,  minimalizovanie možnosti nákazy zdravotníckeho personálu ambulantného a ústavného sektora, ako aj  obyvateľstva. Udržanie kolektívnej imunity obyvateľstva priamo prispieva k posilneniu zdravotníckeho systému a adekvátnemu poskytovaniu zdravotnej starostlivosti v rámci celého územia SR. Tento cieľ bude naplnený prostredníctvom realizácie aktivity č. 1 Vybavenie zariadení zdravotníckeho systému pre zabezpečenie prevencie, diagnostiky a liečby pacientov podozrivých alebo chorých s diagnózou COVID-19 a aktivity č. 2 - Opatrenia na zvýšenie kolektívnej imunity v boji proti koronavírusu. Aktivita č. 1– Vybavenie zariadení zdravotníckeho systému pre zabezpečenie prevencie, diagnostiky a liečby pacientov podozrivých alebo chorých s diagnózou COVID-19 bude realizovaná prostredníctvom investícií do nákupu prístrojového materiálno-technického vybavenia poskytovateľom záchrannej zdravotnej služby, ktorí od samého začiatku vypuknutia pandémie zabezpečujú neodkladnú zdravotnú starostlivosť v rámci celého územia Slovenskej republiky a partnerovi projektu MO SR na zakúpenie zdravotníckeho vybavenia. Realizáciou uvedených aktivít prispeje projekt k naplneniu špecifického cieľa č. 2.1.4 Integrovaného regionálneho operačného programu.

9.	Očakávaný stav a merateľné ciele

V tejto časti popíšte očakávané výsledky projektu s konkrétnym prínosom vo vzťahu k rozvoju oblasti pokrytej operačným programom a zrealizovaniu aktivít. V tabuľke nižšie uveďte projektové ukazovatele a iné údaje. Projektové ukazovatele musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne.	
Cieľ  národného projektu	Merateľný ukazovateľ	Indikatívna cieľová hodnota	Aktivita projektu	Súvisiaci programový ukazovateľ	
Minimalizovanie možnosti nákazy  obyvateľstva	PCV63- Nakúpené vakcinačné dávky 
	 1 800 000 dávok	E) Opatrenia na zvýšenie kolektívnej imunity v boji proti koronavírusu;	OCV63- Nakúpené vakcinačné dávky	
Minimalizovanie možnosti nákazy  obyvateľstva	PCV02 –Hodnota zakúpeného zdravotníckeho vybavenia (menej a viac rozvinuté regióny)	2 300 000 eur	A) Vybavenie zariadení zdravotníckeho systému pre zabezpečenie prevencie, diagnostiky a liečbu pacientov podozrivých alebo chorých s diagnózou COVID-19;	OCV02 –Hodnota zakúpeného zdravotníckeho vybavenia 	

Iné údaje, ktorými je možné sledovať napĺňanie cieľov národného projektu (ak relevantné)	
Cieľ národného projektu	Ukazovateľ	Indikatívna cieľová hodnota	Aktivita projektu	
	D0266   Podiel žien na riadiacich pozíciách projektu	50%		Projektové riadenie	
	D0267   Podiel žien na iných ako riadiacich pozíciách projektu	50%		Projektové riadenie	
	D0261 Mzda mužov refundovaná z projektu (priemer)	0			
	D0262 Mzda mužov refundovaná z projektu (medián)	0			
	D0263  Mzda žien refundovaná z projektu (priemer)	0			
	D0264  Mzda žien refundovaná z projektu (medián)	0			
	D0249   Počet pracovníkov, pracovníčok refundovaných z projektu mimo technickej pomoci OP/OP TP	2		Projektové riadenie	
	D0250 Počet pracovníkov, pracovníčok so zdravotným postihnutím refundovaných z projektu mimo technickej pomoci OP/OP TP	0			
	D0251 Počet pracovníkov, pracovníčok mladších ako 25 rokov veku refundovaných z projektu mimo technickej pomoci OP/OP TP	0			
	D0256 Počet pracovníkov, pracovníčok starších ako 54 rokov veku refundovaných z projektu mimo technickej pomoci OP/OP TP	0			
	D0257 Počet pracovníkov, pracovníčok patriacich k etnickej, národnostnej, rasovej menšine refundovaných z projektu mimo technickej pomoci OP/OP TP	0			
	D0258 Počet pracovníkov, pracovníčok, ktorí boli pred zapojením osobami dlhodobo nezamestnanými, refundovaných z projektu mimo technickej pomoci OP/OP TP	0			
	D0259 Počet pracovníkov, pracovníčok – príslušníkov, príslušníčok tretích krajín, refundovaných z projektu mimo technickej pomoci OP/OP TP	0			
V prípade viacerých merateľných ukazovateľov, doplňte údaje za každý merateľný ukazovateľ.

10.	Bližší popis merateľných ukazovateľov. 
Predmetná časť sa týka projektových ukazovateľov 	
Názov merateľného ukazovateľa	PCV63 - Nakúpené vakcinačné dávky 	
Akým spôsobom sa budú získavať dáta?	Monitorovacie správy, ITMS 2014+	
Názov merateľného ukazovateľa	PCV02 - Hodnota zakúpeného zdravotníckeho vybavenia	
Akým spôsobom sa budú získavať dáta?	Monitorovacie správy, ITMS 2014+	

V prípade viacerých merateľných ukazovateľov, doplňte údaje za každý z nich.

11.	Očakávané dopady
Zoznam prínosov a prípadných iných dopadov, ktoré sa dajú očakávať 
pre jednotlivé cieľové skupiny	
Dopady 	cieľová skupina (ak relevantné)	počet	
Minimalizovanie % nakazených zdravotníckych pracovníkov na úrovni ambulantnej starostlivosti	obyvatelia SR 		
V prípade viacerých cieľových skupín, doplňte dopady na každú z nich.

12.	Aktivity
a) Uveďte detailnejší popis aktivít. 

Oprávnené aktivity v súvislosti so šírením pandémie COVID-19:
A.	Vybavenie zariadení zdravotníckeho systému pre zabezpečenie prevencie, diagnostiky a liečbu pacientov podozrivých alebo chorých s diagnózou COVID-19
E.   	Opatrenia na zvýšenie kolektívnej imunity v boji proti koronavírusu.

Aktivita č. 1:  A – Vybavenie zariadení zdravotníckeho systému pre zabezpečenie prevencie, diagnostiky a liečby pacientov podozrivých alebo chorých s diagnózou COVID-19

-	finančné prostriedky budú použité na nákup transportných pľúcnych ventilátorov pre zabezpečenie ambulancií záchrannej zdravotnej služby a na nákup zdravotníckeho vybavenia a materiálu.

Aktivita č. 2: E - Opatrenia na zvýšenie kolektívnej imunity v boji proti koronavírusu

-	cieľom aktivity je dosiahnutie a udržanie kolektívnej imunity obyvateľstva SR v súlade so schválenou Národnou stratégiou očkovania proti ochoreniu COVID 19 v podmienkach Slovenskej republiky,
-	podpora bude smerovaná do nákupu dostatočného množstva očkovacích látok potrebných na plynulé zaočkovanie populácie SR, 
-	bezpečné a účinné očkovacie látky môžu pred ochorením COVID-19 ochrániť jednotlivcov, predovšetkým zdravotníckych pracovníkov a zraniteľné skupiny obyvateľstva, ako sú starší ľudia a ľudia s chronickými chorobami.

b) V tabuľke nižšie uveďte rámcový popis aktivít, ktoré budú v rámci identifikovaného národného projektu realizované a ich prepojenie so špecifickými cieľmi.

Názov aktivity	Cieľ, ktorý má byť aktivitou dosiahnutý (podľa sekcie Očakávaný stav)	Spôsob realizácie (žiadateľ a/alebo partner)	Predpokladaný počet mesiacov realizácie aktivity	
Aktivita 1(A):
Vybavenie zariadení zdravotníckeho systému pre zabezpečenie prevencie, diagnostiky a liečby pacientov podozrivých alebo chorých s diagnózou COVID-19	Minimalizovanie dopadov krízovej situácie v SR v súvislosti so šírením COVID-19	žiadateľ/partner	36 mesiacov	
Aktivita 2 (E):
Opatrenia na zvýšenie kolektívnej imunity v boji proti koronavírusu	Minimalizovanie dopadov krízovej situácie v SR v súvislosti so šírením COVID-19	Žiadateľ	36 mesiacov	

V prípade viacerých aktivít, doplňte informácie za každú z nich.

13.	Rozpočet 
Jasne uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok, v prípade, ak príprave projektu predchádza vypracovanie štúdie uskutočniteľnosti, ktorej výsledkom je, o. i. aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s MP CKO č. 4 k číselníku oprávnených výdavkov v platnom znení. V prípade operačných programov implementujúcich infraštruktúrne projekty, ako aj projekty súvisiace s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.

Indikatívny rozpočet pre aktivitu č. 1  a aktivitu č. 2 bol pripravený na základe realizovaného nákupu očkovacích látok MZ SR v rámci spoločného postupu členských krajín EÚ, ku ktorému sa pripojila i SR a realizovaného nákupu transportných pľúcnych ventilátorov. Rozpočet bol stanovený na základe už realizovaných a vzniknutých výdavkov v súvislosti s bojom proti ochoreniu COVID-19 prostredníctvom nákupu zdravotníckeho materiálu, zdravotníckeho prístrojového vybavenia, zabezpečenia osobných ochranných pracovných pomôcok a pandemických vakcín.

Indikatívna výška finančných prostriedkov určených na realizáciu národného projektu a ich výstižné zdôvodnenie	
Predpokladané finančné prostriedky na hlavné aktivity	Celková suma 
	Uveďte plánované vecné vymedzenie	
Aktivita 1:
Vybavenie zariadení zdravotníckeho systému pre zabezpečenie prevencie, diagnostiky a liečbu pacientov podozrivých alebo chorých s diagnózou COVID-19	
022 – samostatné hnuteľné veci a súbory hnuteľných vecí	84 000 eur
	Prostriedky budú použité na nákup transportných pľúcnych ventilátorov.	
112 – zásoby	1 500 000 eur	Zdravotnícky materiál pre MOSR – rukavice chirurgické sterilné, nesterilné latexové rukavice, 
respirátor bez ventilu (FFP3 a FFP2)	
022 – samostatné hnuteľné veci a súbory hnuteľných vecí	716 000 eur	Zdravotnícky materiál pre MOSR – generátor ozónu, germicídny žiarič, defibrilátor, prístroj na umelú pľúcnu ventiláciu, automatický defibrilátor	
Aktivita 2:
Opatrenia na zvýšenie kolektívnej imunity v boji proti koronavírusu	
112 – zásoby	30 500 000 eur	Prostriedky budú použité na úhradu časti výdavkov na zakúpené pandemické vakcíny.	
Hlavné aktivity SPOLU	32 800 000 eur		
Predpokladané finančné prostriedky na podporné aktivity 	
521 – mzdové výdavky	85 000 eur	Prostriedky budú použité na mzdy pre projektové riadenie národného projektu (zmluvný vzťah bude uzavretý v súlade so Zákonníkom práce).	
Podporné aktivity SPOLU	85 000 eur		
CELKOM	32 885 000 eur		

14.	Deklarujte, že NP vyhovuje zásade doplnkovosti (t. j. nenahrádza verejné 
alebo ekvivalentné štrukturálne výdavky členského štátu v súlade s článkom 95 všeobecného nariadenia).
Národný projekt vyhovuje zásade doplnkovosti v súlade s článkom 95 všeobecného nariadenia, čo znamená, že nenahrádza verejné alebo ekvivalentné štrukturálne výdavky členského štátu. Výdavky na národný projekt sú doplnkom vnútroštátneho verejného financovania a nemajú za následok zníženie vnútroštátnych štrukturálnych výdavkov.
15.	Bude v národnom projekte využité zjednodušené vykazovanie výdavkov? Ak áno, aký typ? 
Nie.

Štúdia uskutočniteľnosti vrátane analýzy nákladov a prínosov
Informácie sa vypĺňajú iba pre investičné typy projektov. 
Národný projekt je súbor aktivít, ktoré sú zamerané na prevenciu následkov pandémie COVID-19. Vzhľadom na uvedené pre národný projekt nebude realizovaná štúdia uskutočniteľnosti podľa uznesenia vlády SR č. 300/2017 k návrhu Rámca na hodnotenie verejných investičných projektov v SR.

Štúdia uskutočniteľnosti vrátane analýzy nákladov a prínosov	
Existuje relevantná štúdia uskutočniteľnosti ? (áno/nie)		
Ak je štúdia uskutočniteľnosti dostupná na internete , uveďte jej názov a internetovú adresu, kde je štúdia zverejnená		
V prípade, že štúdia uskutočniteľnosti nie je  dostupná na internete, uveďte webové sídlo a termín, v ktorom predpokladáte jej zverejnenie (mesiac/rok)